**SESTAVA OBČINSKE VOLILNE KOMISIJE ZA OBDOBJE 2014-2018**

Občinski svet Občine Tabor je na svoji 19. redni seji, 16. julija 2014, potrdil predlog Komisije za mandatna vprašanja, volitve in imenovanja za sestavo Občinske volilne komisije (v nadaljevanju OVK), za obdobje 2014-2018.

Sestavljajo jo:

predsednik: David Teržan, Kapla 51 a, Tabor; namestnica predsednika: Tjaša Pungartnik, Tabor 3 a, Tabor; član: Ivan Podbregar, Ojstriška vas 47, Tabor; namestnica člana: Tatjana Kobale Khodary, Tabor 15, Tabor; član: Stanislav Petrič, Tabor 23 a, Tabor; namestnica člana: Petra Slatinšek, Radmirje 30, Ljubno ob Savinji; član: Simon Jan, Ojstriška vas 51, Tabor; namestnica člana: Alenka Kreča Šmid, Čemšenik 20, Čemšenik.

Pristojnosti OVK so določene z Zakonom o lokalnih volitvah. OVK skrbi za zakonitost volitev v občinski svet, potrjuje posamične kandidature oz. liste kandidatov, določa volišča, imenuje volilne odbore, ugotavlja rezultate glasovanja in razglasi, kateri člani občinskega volilnega sveta so izvoljeni, ter daje poročila o izidu volitev, opravlja in vodi neposredno tehnično delo v zvezi z volitvami in druge naloge po zakonu.

Občinska volilna komisija ima najpomembnejše in najodgovornejše naloge pri občinskih volitvah, saj mora v celoti skrbeti za zakonitost in pravilnost izvedbe volitev v občini.

Občinska volilna komisija bo s svojim delom pričela v kratkem, saj je pred njo vrsto volilnih opravil, potrebnih za izpeljavo lokalnih volitev 2014.

Saša ZIDANŠEK OBREZA